El Joc Solidari 2009 ja té imatge
08/05/2009

# El Joc Solidari 2009 ja té imatge

*   08/05/2009
*   [Imprimir](#)
*   Compartir
*    https://www.alaquas.org/documento.asp?id\_do=11363

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11363%2F0&title=Ajuntament%20d%27Alaqu%C3%A0s.%20Premsa.El%20Joc%20Solidari%202009%20ja%20t%C3%A9%20imatge)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11363/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11363/080520091_maria_romero_navarro_madre_josefa_campos_Form_4.jpg)](https://www.alaquas.org/ficheros/documentos/2009/2/11363/080520091_maria_romero_navarro_madre_josefa_campos_Form_10.jpg "<a href='https://www.alaquas.org/ficheros/documentos/2009/2/11363/080520091_maria_romero_navarro_madre_josefa_campos_Form_10.jpg' target=_blank><i class='fa fa-external-link' aria-hidden='true'></i>.El Joc Solidari 2009 ja té imatge</a>")

Els alumnes trien el dibuix de María Romero Navarro, del col·legi Madre Josefa Campos, com a imatge de la nova edició del Joc Solidari que es celebrarà el dissabte 23 de maig

En les darreres setmanes, els escolars dels col·legis de la ciutat han realitzat diferents dibuixos com a proposta d'imatge per al Joc Solidari 2009 arran de la convocatòria oberta un any més per l'Ajuntament d'Alaquàs per oferir la participació a l'alumnat. Enguany, les xifres de participació han superat a la de la resta d'anys ja que s'han presentat un total de 496 treballs de tots els col·legis d'Alaquàs.

El dibuix triat enguany com a imatge d'aquesta activitat que es celebrarà el proper dissabte 23 de maig ha estat el de l'alumna del col·legi Madre Josefa Campos, María Romero Navarro. La resta de guardons han recaigut en Sara Zamorano Pérez, de l'Olivar I, Sonia Jordán Ureña, del Sanchis Almiñano, Matheus Fernando Freitas Oliveira, del González Gallarza, Borja García Moreno, del Bonavista, Mila Mateu Requena del Vila d'Alaquàs i Jorge Teresi Palop del Ciutat de Cremona.

El Joc Solidari, que es celebrarà el proper dissabte 23 de maig al parc de la Sequieta, és una de les activitats centrals dins dels projectes de cooperació internacional de l'Ajuntament i en ell participa activament la Casa de la Joventut Sauqala. L'objectiu d'aquesta activitat és recaptar fons per a projectes que aniran destinats a països del tercer món. L'activitat consisteix en ensenyar els xiquets i xiquetes, a través de proves i jocs, les diferències que hi ha als cinc continents.

Els participants d'aquest Joc Solidari són els alumnes dels col·legis de la ciutat, que juguen per aconseguir diners que cada centre destina a un projecte seleccionat i respecte al qual s'ha treballat prèviament a les aules.

Així, el col·legi Madre Josefa Campos destinarà enguany la seua ajuda a la restauració d'aules i l'ampliació del col·legi Nostra Senyora del Pilar de Masaya (Nicaragua); el Vila d'Alaquàs contribuirà amb els seus diners a millorar la vida dels fills de mares soles en situació difícil a la ciutat d'Agadir (Marroc); el col·legi Ciutat de Cremona donarà suport a l'organització de xiquets i xiquetes treballadores del Cantón de Paute, a Azuay (Equador). Els col·legis González Gallarza, Olivar I i Sanchis Almiñano faran la seua aportació al projecte "Ampliació d'un centre de recuperació nutricional a Bobo Diolasso, Burkina Faso" i el col·legi Bonavista subvencionarà el projecte "Construcció i equipament de l'àrea de cuina i banys de la parròquia per a la millora del funcionament i atenció de persones de la tercera edat al municipi Tonacatepeque d'El Salvador".